Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LXXXVI. törvény módosítását.
Paragraph Index: 807

3. számú táblázat Az ombudsmanokhoz való lakossági viszonyulás típusai* (%-os megoszlás) * A Szonda Ipsos 1998. decemberi felmérése „Az országgyűlési biztosok ismertsége és megítélése a lakosság körében” című anyagból. 1999/79/II. szám Az országgyűlési biztosok tevékenységük első három évében, így a beszámolási időszakban is törekedtek arra, hogy az állampolgárok mind szélesebb körben ismerjék meg ezt az új intézményt, a biztosok hatáskörét. E cél érdekében 1998-ban szakmai hátteret biztosítottak az „Álompolgár” című adássorozatnak, amely a Magyar Televízió Művelődési Műsorok Stúdiójának szervezésében rendszertelenül ugyan, de folytatódott. Az 1997-ben havi rendszerességgel jelentkező műsort ugyanis 1998 márciusától előbb bizonytalan időre felfüggesztették, majd a későbbiekben „eseti” jelleggel és igen különböző időpontokban került újra adásba. Az a tény, hogy egy — már megszokott időben és rendszerességgel jelentkező — műsor adása bizonytalanná vált, hátrányosan befolyásolta az érdeklődést és a nézettséget. (Lásd a 4. számú táblázatot.) A hivatal szervezésében és közreműködésével a biztosok több megyei munkalátogatást végeztek. Az adatvédelmi biztos és munkatársai 1998. június 15—16-án Békés megyében, november 30.—december 2. között pedig Veszprém megyében tettek munkalátogatást. (Lásd az 5. számú táblázatot.) Az állampolgári jogok országgyűlési biztosa és általános helyettese megyei szakmai programjaikat összekötötték a kihelyezett ügyfélfogadással, melyről az 1. fejezetben már beszámoltunk. A Tolna megyei háromnapos inspekció keretében kibővített jegyzői értekezleten az országgyűlési biztosok tájékoztatást adtak az elmúlt három év munkája során szerzett megyei tapasztalataikról. Megvitatták az adósságállomány (OTP-lakástartozások, közüzemi díjhátralékok) kezelésére kiadott kormányrendeletből fakadó önkormányzati feladatokat, valamint a gyermekvédelemről és az intézetben élő gyermekek jogainak megyei tapasztalatait. A látogatás keretében az állampolgári jogok országygyűlési biztosa konzultációt tartott a megyében lévő önkormányzati, egyházi és alapítványi idősotthonok működéséről. A kirendelt védővel rendelkező fogva tartott személyek védelemhez való jogának érvényesülése érdekében korábban tett ajánlások megvalósulásáról a rendőrség és az ügyvédi kar helyi vezetőivel. Diáktalálkozón vitatta meg a 14—18 éves korosztály emberi jogainak érvényesülését a tanintézetekben. Az állampolgári jogok országgyűlési biztosának általános helyettese munkalátogatást tett a Tolna Megyei Közigazgatási Hivatal Gyámhivatalában és a Gyermek- és Ifjúságvédő Intézetben, valamint a Tolna Megyei Önkormányzat Kórházában. A látogatás tapasztalatait a gyermek- és ifjúsági jogok, illetve a betegjogok érvényesülése tárgyában végzett vizsgálatokban hasznosította. Az országgyűlési biztosok munkatársai többek között ellenőrzést tartottak a megyei földhivatalnál, a megyei földművelésügyi hivatalnál, a fogyasztóvédelmi felügyelőségnél, az APEH Tolna Megyei Igazgatóságánál, a megyei munkaügyi központ kirendeltségén, a családsegítő központ ügyfélszolgálatán. A Szabolcs-Szatmár-Bereg megyei látogatás során az állampolgári jogok országgyűlési biztosa és általános helyettese 3-3 helyszínen, munkatársainkkal közösen pedig összesen 22 helyen folytattak helyszíni vizsgálatot. Az országgyűlési biztos látogatást tett a BM Határőrség Nyírbátori Igazgatóság közösségi szállásán, a nyíregyházi Anya- Gyermek Krízis Otthonban, a Családsegítő, Gyermekjóléti és Hajléktalan Ellátó Szolgálat nyíregyházi átmeneti szállásán. Az állampolgári jogok országgyűlési biztosa általános helyettese a gyermek- és ifjúsági jogokkal kapcsolatos vizsgálata keretében tett látogatást a Szabolcs-Szatmár-Bereg Megyei Önkormányzat által működtetett Tiszadobi Gyermekváros Ipari Szakmunkásképző és Szakiskolában. A betegjogok érvényesülését vizsgálta a megyei kórházban, s informálódott a gyermekvédelemmel kapcsolatban a megyei csecsemőotthonban. A jegyzői értekezleten az állampolgári jogok országgyűlési biztosa tájékoztatást adott az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes